La filosofia de l´empresa és adaptar, en la mesura del possible, els criteris d´exigència de la indústria farmacèutica a l´elaboració de fórmules magistrals i preparats oficinals en una oficina de farmàcia.\nEl nostre principal objectiu és garantir un correcte procediment en la formulació dels medicaments, segons la normativa vigent i els estàndards de qualitat, per tal de donar un bon servei als nostres clients mitjançant l´excel·lència, la diligència i el rigor tècnic.\nEn aquest sentit implementem una política de qualitat (Procediments Normalitzats de Treball, Gestió de Garantia de la Qualitat, traçabilitat dels productes i controls en procés i terminals) per tal de treballar sota condicions definides i no deixar res a l´atzar.\nAixí mateix les nostres instal·lacions, en especial el laboratori de líquids i semisòlids, estan dotades dels més moderns equips de control ambiental, que ens permeten monitoritzar i controlar en tot moment la temperatura, humitat relativa, diferencials de pressió, velocitat d’aire i renovacions de cadascuna de les sales, per així poder elaborar cada tipus de fórmula en les condicions exigides per les normatives de qualitat. Cada sala del laboratori té validades les seves condicions i podem treballar des de condicions ISO8 (sala D) fins a condicions ISO5 (sala A).\nTots els accessos a les sales estan perfectament controlats, i s´han de dur a terme a través dels SAS´s pertinents, tant de personal, com de materials (aquests darrers, amb il·luminació UV, per tal d’assegurar una correcta desinfecció del material). Aquests accessos estan perfectament enclavats, per sistemes d´il·luminació o físics, en funció de la criticitat de les sales.\nLes instal·lacions venen complementades per un modern equip instrumental entre el qual destaquen:\nEstufa de cultiu Sanyo\n2 Cabines de Flux Laminar Telstar\nForn esterilitzador i despirogenador\nMàquina per tancar ampolles Macorra\nMàquina per rentar ampolles i vials\nMàquina de comprimir\nA més disposem de l´equipament per a fer els controls necessaris en el procés de formulació, tant fisicoquímics (pH, punt de fusió, índex de refracció, recompte de partícules, test d´integritat de filtres, ...) com microbiològics (recomptes ambientals i superficials per alimentació forçada, controls d´esterilitat, ...). Així mateix, i de ser necessari , tenim externalitzats la resta de controls, amb laboratoris degudament acreditats amb les normatives ISO , BPL i ENAC.\nL´equip humà és la clau del bon funcionament de la farmàcia, i per això disposem del personal necessari per realitzar les tasques dels diferents àmbits de treball: farmàcia, laboratori i administració, gestió i serveis.\nDisposem d´un personal ben coordinat, amb il·lusió i dinàmic, i que disposa de la qualificació adequada per a les tasques de cada lloc de treball. El personal facultatiu, amb la farmacèutica titular, la farmacèutica substituta, el farmacèutic responsable del laboratori i el personal tècnic de laboratori, així com el personal auxiliar de farmàcia, acumula més de 10 anys d´experiència en les seves funcions, i especialment en la formulació magistral, amb formació i especialització en l´elaboració dels diferents tipus de formes farmacèutiques, i en el treball en zona estèril sota condicions asèptiques .


Com organitzar un casament d'hivern? - Actuality Carpas\nCom organitzar un casament d’hivern?\nInici / Blog / Com organitzar un casament d’hivern?\nPublicat el 8 de novembre de 2019 a les 11:08 per ActualityCarpas / Blog / 0\nS’apropa l’hivern, i amb ell una de les èpoques més màgiques de l’any: Nadal, festes, regals, llums, paisatges nevats… un ambient molt desitjat per a molts. En tractar-se d’uns mesos especials, el bonic d’aquesta temporada és estar rodejat dels éssers estimats, així que per què no celebrar un casament d’hivern?\nCasar-se a l’hivern\nUn casament és una romàntica celebració on ens reunirem amb les persones que més estimem i per ells seran unes bones dates, ja que molts estaran de vacances. A més en aquesta època és molt més fàcil reservar dates i espais i els preus són molt més baixos, ja que no es considera temporada alta de casaments.\nLes peces i accessoris a utilitzar seran potser un dels elements que tindrem més dubtes, perquè la majoria de vestits i roba de festa estan més pensats pels mesos de bon temps. Tot i això, existeixen multitud d’opcions: per ella capes blanques, estoles de pèl, guants i mànigues llargues… i per ell un elegant abric llarg a conjunt amb el vestit d’home quedarà genial.\nDecoració per casament d’hivern\nPer la part de la decoració de la cerimònia i del banquet es pot jugar amb pinyes, branques, troncs, molsa, flors de cotó… Fins i tot podeu simular neu! Utilitzeu el color blanc i combineu-lo amb tonalitats càlides o amb tons or o plata. A més, com sempre diem, la il·luminació serà fonamental. Els dies a l’hivern són més curts, així que haureu d’aprofitar la màgia de la nit i utilitzar moltes espelmes i grans chandeliers per aportar suficient llum.\nPodeu crear racons especials com un bar de xocolata calenta, creps o castanyes. Els convidats ho agrairan molt a les tantes de la matinada.\nCom a regals podeu donar tasses, mantes bordades, bufandes, gorros, guants, paraigües, espelmes… Hi ha moltes alternatives!\nEn acabar el casament, quan repasseu l’àlbum de fotos estem segurs que us encantarà la seva estètica. L’hivern té una llum única que realça el romanticisme i si feu les fotos en un entorn natural, el blanc de la neu ressaltarà encara més el blanc del vestit. Us prometem que serà un àlbum molt especial.\nSi voleu organitzar un casament a l’hivern, no dubteu en contactar amb nosaltres perquè us assessorem en tot el que faci falta. Tenim les millors solucions en decoració i carpes per casaments.\nI per acabar, us deixem amb una galeria de fotos perquè us inspiri tant com a nosaltres!\n« Top 5 de carpes originals per a casaments\nCom celebrar un aniversari diferent »


Tradicionalment la nit del 31 d’octubre celebrem la Castanyada menjant castanyes, moniatos i panellets, però des de fa uns anys hem adoptat la tradició de Halloween nascuda més enllà de les nostres fronteres. Han estat els més petits els que s’han sentit seduïts per una tradició que té com a principals incentius el terror i les disfresses.\nLa Castanyada està molt lligada a la festa de Tots Sants, una festa dedicada al record dels avantpassats. El seu origen està en una tradició pagana (no religiosa) que es celebrava al final de les collites i del bon temps. Es tenia la creença que per cada castanya que es menjava aquella nit, s’alliberava una ànima del purgatori .\nEls panellets també estan molt lligats a la festa de Tots Sants ja que era una mena d’ofrena que es feia a la tomba dels morts i també eren dolços que se servien en l’àpat que es feia després de la mort d’algú.\nAmb el pas dels anys aquesta celebració té un caire més festiu. El carrer s’omple de castanyers i castanyeres, i ens reunim amb familiars i amics per menjar castanyes, moniatos i panellets.\nSembla que Halloween té el seu origen a la cultura celta. El dia 31 d’octubre es celebrava a Anglaterra, Escòcia i Irlanda el dia dels morts. Es creia que aquell dia els esperits dels difunts tornaven acompanyats de bruixes per intentar trobar un cos i posseir-lo. Per evitar-ho, totes les cases apagaven els llums i, fins i tot, es disfressaven de bruixes i dimonis per confondre els esperits. Aquest és el motiu pel qual, actualment, la nit de Halloween els carrers van plens de gent disfressada d’ànimes errants i esperits que vaguen durant la nit pels carrers de pobles i ciutats.\nMarga Velasco – d’EP